அசிட்டோன் ஐதரசோன்

அசிட்டோன் ஐதரசோன் (Acetone hydrazone) என்பது C3H8N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐசோபுரோப்பைலிடின் ஐதரசீன் என்ற பெயராலும் இச்சேர்மம் அறியப்படுகிறது. ஐதரசோன் உருவாக்கத்திற்குப் பொதுவான வினையான அசிட்டோன் மற்றும் ஐதரசீன் சேர்மங்கள் ஒடுக்கவினைக்கு உட்பட்டு உருவாகும் முறையில்  அசிட்டோன் ஐதரசோன் உருவாகிறது. 2-ஈரசோபுரோப்பேன் தயாரிப்பின் போது ஓர் இடைநிலை வேதிப்பொருளாக இச்சேர்மம் உருவாகிறது. 

அசிட்டோன் ஐதரசோனை அசிட்டோன் அசினுடன் ஐதரசீனை சேர்த்து வினைபுரியச் செய்து பெருமளவில் தயாரிக்கலாம். இவ்வினை அசிட்டோன் மற்றும் ஐதரசீனின் நேரடி வினையாகும். அதுபோலவே, குறிப்பாக நீரின் முன்னிலையில் அசிட்டோன் அசின் மற்றும் ஐதரசீன் சேர்மங்கள்  விகிதாச்சாரத்திற்கு ஆளாகி திரும்பவும் மீட்சியடைகின்றன. 

அசிட்டோன் ஐதரசோன் சேர்மமானது உயர் இரத்த அழுத்த எதிர்ப்பு மருந்தான ஐதராலேசினின் ன் வளர்சிதை மாற்ற தயாரிப்புகளில் ஒன்றாகும்.  இது இரத்த அழுத்த எதிர்ப்பு விளைவுகளையும் கொண்டுள்ளது.

மேற்கோள்கள்

ஐதரசோன்கள்
கரிமச் சேர்மங்கள்